Ди къуэш республикэхэм
Лъэпкъ тхылъым
и фестиваль
Адыгей. «Тхылъыр лъэпкъхэр зэхэщIыкIымрэ зэгурыIуэныгъэмрэ хуэзышэщ» зыфIаща япэ республикэ фестивалым зыхуагъэхьэзыр.
Адыгей Республикэр къызэрызэрагъэпэщрэ илъэс 22-рэ зэрырикъум теухуа фестивалыр жэпуэгъуэм и 1-м Мейкъуапэ и къалэ щэнхабзэ, зыгъэпсэхупIэ паркымрэ Адыгейм и Лъэпкъ библиотекэмрэ щекIуэкIынущ. КъызэгъэпэщакIуэхэм зэрыжаIэмкIэ, мы Iуэхур ягъэбжьыфIэнущ республикэм и артистхэм, уэрэджыIакIуэхэмрэ къэфакIуэхэмрэ. Адыгейм щыпсэухэм я лъэпкъ тхылъ щэнхабзэм и тхыдэм теухуа «Книжная палитра» тхылъ гъэлъэ-гъуэныгъи екIуэкIынущ.
Сом меларди
152,7-рэ
Къэрэшей-Шэрджэс. Сочэ щекIуэкIыну XII инвестицэ форумым Къэрэшей-Шэрджэсым утыку къыщри-хьэнущ сом меларди 152,7-рэ зыпэкIуэ проект 18.
Республикэм и проектхэр нэхъыбэу хуэунэтIащ туризмэм, мэкъумэшым, псэуалъапхъэхэр къыщIэгъэкIыным, щIыщIагъ хъугъуэфIыгъуэхэр къэгъэсэбэпыным, гидроэнергетикэм я IэнатIэхэм нэхъри зегъэужьыным. КъШР-м экономикэ зыужьыныгъэмкIэ и министерствэм къэралщIыб экономикэ зэпыщIэныгъэхэмрэ мыбюджет инвестицэхэмкIэ и къудамэм и унафэщI Мамхэгъ Артур зэрыжиIамкIэ, ахэр иджыкIэ пхагъэкI, къэкIуэнуми зэлэжьыну я мурад Iуэхугъуэхэрщ. Ахэр къайхъулIэмэ, лэжьыгъэ ягъуэтынущ мин 21-м.
«Сочэ-2013» дунейпсо инвестицэ форумыр фокIадэм и 26-м къызэIуахынущ. Абы цIыху мини 10 хэтынущ.
Я зэпыщIэныгъэм зрагъэужь
Абхъаз. Лэжьыгъэ IуэхукIэ республикэм къэкIуащ Воронеж областым и Сату-промышленнэ палатэм и лIыкIуэ гуп, вице-президент Щипелев Николай зи пашэр.
Воронеж къикIа хьэщIэхэр Абхъазым и Сату-промышленнэ палатэм щрагъэблэгъащ. Ахэр тепсэлъы-хьащ лъэныкъуитIми я сэбэп зыхэлъ Iуэхугъуэхэм. Зэрызэдэлэжьэну щIыкIэр зыгъэбелджылы зэгурыIуэныгъэм Iэ щIадзащ. Ар щIэдзапIэ хуэхъунущ хьэрычэтыщIэ- хэр зэдэлэжьэныр зэтеублэным.
УЭРДОКЪУЭ Женя.
